Document ID: 32012R0757

REGULAMENTUL DE PUNERE ÎN APLICARE (UE) NR. 757/2012 AL COMISIEI
din 20 august 2012
de suspendare a introducerii în Uniune a exemplarelor din anumite specii ale faunei și florei sălbatice
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea (1), în special articolul 19 alineatul (1),
după consultarea Grupului de analiză științifică,
întrucât:
(1)
La articolul 4 alineatul (6) din Regulamentul (CE) nr. 338/97 se prevede posibilitatea impunerii de restricții de către Comisie în privința introducerii în Uniune a anumitor specii, în conformitate cu condițiile prevăzute la literele (a)-(d) de la articolul respectiv. De asemenea, măsurile de punere în aplicare a acestor restricții au fost stabilite în Regulamentul (CE) nr. 865/2006 al Comisiei din 4 mai 2006 de stabilire a normelor de punere în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea (2).
(2)
În Regulamentul de punere în aplicare (UE) nr. 828/2011 al Comisiei din 17 august 2011 de suspendare a introducerii în Comunitate a exemplarelor din anumite specii ale faunei și florei sălbatice (3), a fost stabilită o listă cu speciile a căror introducere în Uniune se suspendă.
(3)
Pe baza unor informații recente, Grupul de analiză științifică a ajuns la concluzia că starea de conservare a anumitor specii dintre cele enumerate în lista din anexele A și B la Regulamentul (CE) nr. 338/97 va fi serios periclitată dacă nu se suspendă introducerea acestora în Uniune din anumite țări de origine. În consecință, trebuie suspendată introducerea următoarelor specii:
Canis lupus (trofee de vânătoare) din Mongolia și Tadjikistan;
Ursus arctos (trofee de vânătoare) din Kazahstan;
Profelis aurata, Polemaetus bellicosus, Terathopius ecaudatus și Varanus albigularis din Tanzania;
Callosciurus erythraeus, Sciurus carolinensis și Sciurus niger (exemplare vii) din toate statele;
Chamaeleo gracilis (exemplare sălbatice) din Ghana și Togo;
Chamaeleo senegalensis (exemplare sălbatice) din Benin, Ghana și Togo;
Chamaeleo senegalensis (exemplare de crescătorie, cu o lungime bot-cloacă mai mare de 6 cm) din Benin;
Varanus spinulosus din Insulele Solomon;
Kinixys belliana (exemplare sălbatice) din Benin și Ghana;
Kinixys erosa (exemplare sălbatice) din Togo;
Kinixys homeana (exemplare sălbatice), Pandinus imperator și Scleractinia spp. din Ghana;
Kinixys homeana (exemplare de crescătorie, cu diametrul carapacei de peste 8 cm) din Togo;
Mantella cowani din Madagascar;
Hippocampus erectus din Brazilia;
Hippocampus kuda din China;
Tridacna crocea, Tridacna derasa, Tridacna maxima și Tridacna squamosa din Insulele Solomon;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula și Heliofungia actiniformis din Indonezia;
Rauvolfia serpentina din Birmania/Myanmar;
Pterocarpus santalinus din India;
Christensonia vietnamica din Vietnam;
Myrmecophila tibicinis din Belize.
(4)
Grupul de analiză științifică a concluzionat, de asemenea, pe baza celor mai recente informații disponibile, că suspendarea introducerii în Uniune a următoarelor specii nu mai este necesară:
Falco cherrug din Armenia, Irak, Mauritania și Tadjikistan;
Saiga tatarica din Kazahstan și Rusia;
Callithrix geoffroyi din Brazilia;
Amazona autumnalis din Ecuador;
Ara chloropterus din Argentina și Panama;
Ara severus din Guyana;
Aratinga acuticaudata din Uruguay;
Cyanoliseus patagonus din Chile și Uruguay;
Deroptyus accipitrinus din Peru;
Triclaria malachitacea din Argentina și Brazilia;
Caiman crocodilus din El Salvador, Guatemala și Mexic;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. și Zamiaceae spp. din Madagascar;
Heloderma suspectum din Mexic și Statele Unite;
Iguana iguana și Boa constrictor din El Salvador;
Eunectes murinus din Paraguay;
Chelonoidis denticulata din Bolivia și Ecuador;
Tridacna gigas din Fiji, Micronesia, Palau, Papua-Noua Guinee și Vanuatu;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea și Spiranthes spiralis din Elveția;
Cephalanthera rubra, Dactylorhiza latifolia, Dactylorhiza russowii, Nigritella nigra și Ophrys insectifera din Norvegia;
Dactylorhiza traunsteineri, Ophrys insectifera și Spiranthes spiralis din Liechtenstein.
(5)
Au fost consultate toate țările de origine ale speciilor care fac obiectul unor noi restricții privind introducerea în Uniune în temeiul prezentului regulament.
(6)
Prin urmare, lista speciilor a căror introducere în Uniune se suspendă trebuie modificată, iar Regulamentul de punere în aplicare (UE) nr. 828/2011 trebuie înlocuit, din motive de claritate.
(7)
Măsurile prevăzute în prezentul regulament sunt conforme cu avizul Comitetului pentru comerțul cu specii de faună și floră sălbatice,
ADOPTĂ PREZENTUL REGULAMENT:
Articolul 1
Sub rezerva dispozițiilor de la articolul 71 din Regulamentul (CE) nr. 865/2006, introducerea în Uniune a exemplarelor din speciile faunei și florei sălbatice enumerate în anexa la prezentul regulament se suspendă.
Articolul 2
Regulamentul de punere în aplicare (UE) nr. 828/2011 se abrogă.
Trimiterile la regulamentul abrogat se interpretează ca trimiteri la prezentul regulament.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 august 2012.

Labels: 3
5
20